Drammen Klatreklubb

Drammen Klatreklubb (DKK; stiftet i 1986) er en friluftslivsorganisasjon og et idrettslag fra Drammen, som er tilsluttet Norges Idrettsforbund gjennom Norges Klatreforbund. Klubben organiserer klatrere i alle aldre og innenfor alle kategorier, fra konkurranseklatrere til mosjonister og turklatrere. Klubben organiserer klatrere i Drammen og omegn (Nedre Buskerud og Nordre Vestfold). Klubben gir støtte til utvikling og vedlikehold av klatrefelt i området, og klubben jobber for å sikre viktige klatreklipper i området.

 Historie 
Klatreklubben ble etablert i 1986 da et voksende klatrer-miljø i Drammens-området samlet seg om en felles klubb. Tor-Erik Larsen og Frank Delgado var pådrivere. Etter en ulykke i 1989 lå aktiviteten nede en tid før klubben ble reetablert i 1994.

Klubben har siden starten drevet utadrettet virksomhet. De har etablert og drifter klatrefelt i drammensområdet og har innendørs anlegg i Reistad Arena (etablert 1996) i Lier. Av nasjonale stevner har klubben blant annet arrangert norgescupstevne i sportsklatring fra 1997.

Av klatrefelt ble Ramfløya (etablert 1982) i Drammen på 1980-tallet betegnet som ett av de beste treningsfeltene på Østlandet. I tillegg ble Bera i Drammen og Damtjern i Lier tidlig framhevet, i likhet med Solbergåsen i Nedre Eiker og Lahell i Røyken. I Røyken er også Hyggen (etablert 2001) og Muserud (etablert 2002). I tillegg kommer blant annet Tverråsen (etablert 2001) og Hamre (etablert 2002) ved Eikern. Oversikt over feltene er publisert i egen klatrefører.

 Referanser 

 Eksterne lenker 



Kategori:Klatreklubber i Norge
Kategori:Idrettslag etablert i 1986
Kategori:Idrettslag etablert i 1994
Kategori:Idrettslag i Drammen
Kategori:Friluftsliv i Buskerud